Til oktober forsvinder det prisloft på el, som hidtil har fungeret som en prisbeskyttelse for størstedelen af de danske elkunder.

Loftet er reguleret af Energitilsynet og sikrer, at forbrugerne ikke betaler ublu høje priser for deres el.

Egentlig var det meningen, at prisloftet skulle fjernes samtidig med indførelsen af den såkaldte engrosmodel – modellen som skal sikre større gennemsigtighed og konkurrence på det danske elmarked. Men engrosmodellen blev som tidligere beskrevet på nettopower.dk udskudt til oktober 2015, og det har altså ikke været muligt at udskyde fjernelsen af prisloftet.

Det betyder, at forbrugernes sikring imod prisstigninger forsvinder på et tidspunkt, hvor det er svært for forbrugerne at sammenligne priserne på det danske elmarked.

Og det bekymrer Frank Bengtsson, direktør i NettoPower.

– Det er ikke specielt trygt for forbrugerne, at det nu bliver muligt for energiselskaberne at hæve priserne, uden at forbrugerne har de store muligheder for at gennemskue markedet.

– Jeg kan kun opfordre forbrugerne til at være ekstra opmærksomme på deres elregning den kommende tid, siger Frank Bengtsson.

Ifølge branchesitet EnergiWatch anslog Konkurrence- og Forbrugerstyrelsen i 2011, at fraværet af konkurrence i elsektoren kostede forbrugerne ca. 440 mio. kr